CELEX: C2007/283/60
Language: sk
Date: 2007-11-24 00:00:00
Title: Vec T-364/07: Žaloba podaná 17. septembra 2007 – Thomson Sales Europe/Komisia

24.11.2007   
            
            
               SK
            
            
               Úradný vestník Európskej únie
            
            
               C 283/32
            
         Žaloba podaná 17. septembra 2007 – Thomson Sales Europe/Komisia
   (Vec T-364/07)
   (2007/C 283/60)
   Jazyk konania: francúzština
   Účastníci konania
   
      Žalobkyňa: Thomson Sales Europe (Boulogne-Billancourt, Francúzsko) (v zastúpení: F. Goguel a F. Foucault, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie z 20. júla 2007,
            
         
               —
            
            
               rozhodnúť, že žalobkyňa má nárok na to, aby neboli dodatočne vybrané antidumpingové clá podľa článku 220 ods. 2 písm. b) Colného kódexu Spoločenstva (1) a podľa článkov 871 a nasl. nariadenia č. 2454/93 (2).
            
         Žalobné dôvody a hlavné tvrdenia
   Na základe tejto žaloby sa žalobkyňa domáha zrušenia rozhodnutia údajne obsiahnutého v liste Komisie z 20. júla 2007, v ktorom bol uvedený nedostatok právomoci Komisie vyjadriť sa k žiadosti žalobkyne adresovanej francúzskym orgánom, že má nárok na to, aby neboli dodatočne vybrané dovozné clá na farebné televízne prijímače vyrobené v Thajsku. Túto žiadosť žalobkyne postúpili Komisii francúzske orgány ako prílohu žiadosti podľa článku 239 Colného kódexu Spoločenstva týkajúcej sa odpustenia dovozného cla (3).
   Žalobkyňa sa domnieva, že Komisia sa mala takisto vyjadriť k žiadosti založenej na článku 220 ods. 2 písm. b) Colného kódexu Spoločenstva a samostatným listom ju požiadala, aby rozhodla. Touto žalobou žalobkyňa napadla rozhodnutie údajne obsiahnuté v liste Komisie, ktorý jej bol zaslaný ako odpoveď na túto korešpondenciu.
   Žalobkyňa sa domnieva, že Komisia sa tým, že konštatovala, že francúzske orgány sa na ňu obrátili výlučne na základe článku 329 Colného kódexu Spoločenstva, dopustila nesprávneho právneho posúdenia, lebo spis predložený Komisii zodpovedal podľa názoru žalobkyne požiadavkám stanoveným v článkoch 871 a nasl. nariadenia č. 2454/93. Žalobkyňa sa domnieva, že vzhľadom na to, že Komisia žiadosť o odpustenie založené na článku 239 Colného kódexu Spoločenstva zamietla, mala o to viac preskúmať, či boli podmienky stanovené v článku 220 ods. 2 písm. b) tohto kódexu v prejednávanej veci splnené.
   
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 302).
   
      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/066, s. 3).
   
      (3)  Rozhodnutie Komisie zo 7. mája 2007, ktorým bolo rozhodnuté o tejto žiadosti a francúzskym orgánom oznámené, že v prípade žalobkyne nebolo odpustenie dovozného cla odôvodnené, a proti ktorému bola na Súd prvého stupňa podaná žaloba o neplatnosť, vec Thomson Sales Europe/Komisia, T-225/07 (oznámenie uverejnené v Ú. v. EÚ C 211, 8.9.2007, s. 36).